GiliGold/VAD_KnessetCorpus huggingface dataset:
מירב ישראלי: אני לא רוצה שעכשיו למאה השנה הקרובות, יתחשבו בסמל מעון זה לא נכון.
זבולון אורלב: הרי בין כה זה חל רק על מי שפעל, הוראת המעבר חלה על מי שערב החוק זה פעל, אז מה זה משנה, זה לא רלוונטי.
זבולון אורלב: זה לא בעוד 30 שנה, גם בעוד שנה זה לא רלוונטי, שנה אחרי זה לא רלוונטי.
זבולון אורלב: זה נכון לנקודת זמן מאוד ספציפית ומאוד מסוימת.
זבולון אורלב: תעבירי לי פתק, אני לא פותח פה נושאים.
קריאה: זה לא, על אותו נושא.
זבולון אורלב: גברתי.
זבולון אורלב: שמי ליזה ריבקין, מנהלת רשת הגיל הרך בנעמ"ת, מבקשת להעלות, זה עבורכם, את "ההתנהלות" במירכאות של משרד התמ"ת בשעת חירום והנחיות לארגונים בשעת חירום.
זבולון אורלב: אני מבין שהיא מבאר-שבע.
זבולון אורלב: לאור האירועים שהיו אתמול בבאר-שבע ובאשדוד, מבקשת לציין כי אין הפקת לקחים ולקיחת אחריות בזמן חירום ומצוקה, אין הנחיות ברורות ויש הודעות סותרות, דבר המאלץ את הארגונים לקחת על דעת עצמם החלטות ואחריות לסוגיה זו אין מענה ספציפי בחוק.
זבולון אורלב: קודם כל, אני חולק עלייך, כיוון שבהתנגדות של משרד התמ"ת, אבל בסוף כפינו אותו עד שהם אומרים רוצים אנחנו, אנחנו הטלנו עליהם את החובה לסוגיית ההבטחה.
זבולון אורלב: כלומר, בכל מקום שיש איזה שהיא בעיה, הם, זה כמו במשרד החינוך, וחוץ מזה, המשטרה מופקדת על ביטחון הציבור באופן כללי, אז אני מניח שמפקד המשטרה באשדוד, יחד עם הקב"ט של העירייה או קב"ט משרד התמ"ת, הם קובעים את כל ההסדרים, גם בשעת חירום.
ליזה ריבקין: תרשה לי לעדכן?
ליזה ריבקין: ראשית, אנחנו מדברים על שעת חירום ולא על אבטחה שוטפת, שפה הסוגיה עלתה.
זבולון אורלב: אני דיברתי על שעת חירום.
ליזה ריבקין: שעת חירום.
ליזה ריבקין: אני אתחיל אחורה.
תמר אלמוג: זה לא קשור לחוק, אבל.
זבולון אורלב: אנחנו לא מקיימים עכשיו דיון על ההתנהלות.
ליזה ריבקין: לא לא.
זבולון אורלב: את מוכנה להקשיב?
זבולון אורלב: אנחנו לא נקיים עכשיו דיון על ההתנהלות.
זבולון אורלב: אם יש לך בקשה להוסיף משהו לחוק, תגידי מה ההצעה שלך.
ליזה ריבקין: אז אני אומר את ההנחיות הסותרות, וזה כן צריך.
זבולון אורלב: תגידי מה את מבקשת שיהיה בחוק.
ליזה ריבקין: OK.
ליזה ריבקין: ברגע שיש הנחיות של הקב"ט ברשות.
זבולון אורלב: יובל, כדאי שתקשיב.
ליזה ריבקין: ברגע שיש הנחיות של הקב"ט של הרשות, שאומרות שיש לסגור את הגנים וגם את מעונות היום, וזה מה שנתקלתי הבוקר, ולעומת זאת, אני מקבלת הנחיה ממשרד התמ"ת לפתוח, ובכתובים כתוב לי על-פי הוראות פיקוד העורף.
ליזה ריבקין: זאת הסיטואציה.
זבולון אורלב: זה לא קשור לחוק.
ליזה ריבקין: זה קשור לחוק.
זבולון אורלב: לא לא, גברתי.
ליזה ריבקין: אז למי?
זבולון אורלב: מקבלים הוראות סותרות.
זבולון אורלב: קב"ט העירייה מורה לסגור את המעונות, בגלל ביטחון, פיקוד העורף מורה לפתוח.
ליזה ריבקין: שגרה.
זבולון אורלב: סליחה, אני לא הפרעתי לך.
זבולון אורלב: פיקוד העורף מורה להשאיר אותם פתוחים.
זבולון אורלב: מה זה קשור לחוק?
קריאה: גם בבתי-ספר זה יכול לקרות.
זבולון אורלב: גברתי, זה דיון לגמרי שונה ואני מפנה אותך לוועדה הזאת, אם אתם רוצים, אני מוכן לקיים על זה דיון, מי אחראי למתן ההוראות בשעת חירום, אין שום בעיה, אין לזה קשר לחוק.
זבולון אורלב: את מדברת לגבי כל המסגרות במדינת ישראל, כל המסגרות, יגיד לך גיל שיושב לידך, שזה קשור לכל המסגרות הפועלות.
זבולון אורלב: כי מה שאת עכשיו אומרת, זה נכון לגבי המתנ"ס, זה נכון לגבי בית-הספר, זה נכון לגבי טיפת חלב, לגבי כל מסגרת.
זבולון אורלב: הכפר לחוסים בעיר כזאת.
זבולון אורלב: זה בדיוק אותה בעיה שיש רשויות שונות, שהמשטרה, יכול להיות שהמשטרה, מפקד המשטרה מורה משהו אחד ופיקוד העורף מורה משהו אחר.
זבולון אורלב: ראש העירייה אומר לפתוח בית-ספר, ומשרד החינוך אומר לסגור בית-ספר.
זבולון אורלב: זה גם, אגב, זה קרה לי.
זבולון אורלב: זה קרה גם לי, במלחמת המפרץ.
קריאה: כן, דיון נפרד.
זבולון אורלב: זה לדיון נפרד, לא קשור.
זבולון אורלב: איננו, החוק לא ייתן לו פיתרון, החוק הוא לא המסגרת והפיתרון שלו.
זבולון אורלב: אני העליתי את זה מפאת זה שכרגע באמת הדרום נמצא במצוקה, אז לא יכולתי להתעלם מבקשתך לומר את דברייך.
זבולון אורלב: אבל זהו נושא חשוב שצריך לדון בו ואני מייעץ לך לפנות אלי בכתב, בצורה מסודרת, להגיד לי דברים קונקרטיים.
זבולון אורלב: אנחנו ניתן ל- מ.מ.מ., למחלקת המחקר והמידע שלנו לבדוק את הנושא הזה, להכין, לבדוק מה המצב באמת החוקי, מה המצב בשטח.
זבולון אורלב: יבקשו את התגובה של המשטרה, של השלטון המקומי, של פיקוד העורף, של הארגונים, ונראה אם יש לנו חומר לדיון, נקיים דיון רציני בדבר הזה.
ליזה ריבקין: תודה.
זבולון אורלב: שלא נשת
זבולון אורלב: מש בהוראות לשעת חירום.
זבולון אורלב: כן, רן-?
רן רזניק: אי-הבנה שלי אולי לגבי סעיף 5ג'2.
רן רזניק: הרי על-פי בקשת יושב-ראש הוועדה, אנחנו אמרנו שהתמ"ת ייתן תוך 45 יום אישור.
זבולון אורלב: זמני.
רן רזניק: זמני, למוסדות פרטיים, הפועלים, בגלל עלויות כאלו ואחרים.
רן רזניק: וגם אמרנו שיהיה חובה להודיע תוך ארבעה חודשים.
מירב ישראלי: אבל הרחבנו את זה באחת הישיבות האחרונות.
רן רזניק: בסעיף 2, לגבי מבנה ציבורי.
רן רזניק: זה גם 45 ימים ואין אפילו את חובת ההודעה.
מירב ישראלי: נכון, זה מה שהופץ.
רן רזניק: זה בניגוד לכוונה שלנו.
מירב ישראלי: אני שאלתי אותך ואמרת לי לא.
זבולון אורלב: פיקששתי.
מירב ישראלי: התעקשת.
זבולון אורלב: למה היו צריכים הודעה מוקדמת?
רן רזניק: למה זה לא יהיה ארבעה חודשים?
מירב ישראלי: אני רציתי להקל עליהם את אותו הסדר.
זבולון אורלב: לא רואה שום סיבה שלא יהיה גם כן ארבעה חודשים, כדי שהם יוכלו להתארגן.
זבולון אורלב: הרי כל העניין של ההודעה המוקדמת, זה היה אפשרות של התמ"ת להתארגן, שזה עשינו את ההודעה המוקדמת של ארבעה חודשים.
רן רזניק: נכון, אבל אמרנו שהודעה מוקדמת זה הליך חריג שיהיה רק לגבי גנים פרטיים, מכיוון שיש להם צרכים.
רן רזניק: לגבי מבני ציבור, אמרנו שיהיה ארבעה חודשים סטנדרטיים להתארגן, גם בשביל נושא התמ"ת וגם כי להם אין צורך מיוחד בכך.
זבולון אורלב: לא לא, יכול להיות שלא היית באותה ישיבה.
זבולון אורלב: גם למעונות יש את אותה בעיה שהם מקבלים את המבנים, הדגמנו את זה נדמה לי בשני מקרים שהאחד בעכו ובעוד מקרה אחד, גם הם, נכון שהם לא שוחים, אבל הבניין הושלם.
זבולון אורלב: הבניין היה בבנייה.
זבולון אורלב: הוא הושלם.
זבולון אורלב: אגב, רוב בתי-הספר שמקבלים אותם, מקבלים אותם במחצית השנייה של אוגוסט, גם גני הילדים.
זבולון אורלב: ב- 31 לאוגוסט מקבלים את המבנה.
רן רזניק: זה אני לא יכול לבנות.
זבולון אורלב: לכן אני אומר לך.
זבולון אורלב: אז גם אמרנו, זאת היתה הסיבה.
זבולון אורלב: אתה אומר ארגונים אמרו לנו, אנחנו יוצרים להם כאן בעיה, שלפעמים מעון שנבנה לצורך, יעמוד ריק שנה שלמה.
זבולון אורלב: כי לא תוכל להפעיל אותו ב- 1 בספטמבר.
זבולון אורלב: מה שאתה לא מתחיל להפעיל אותו ב- 1 לספטמבר, אי-אפשר לפתוח מעון יום באמצע השנה, כי הילדים סודרו בכל מיני מקומות אחרים.
זבולון אורלב: יעמוד מבנה ריק, ולכן אמרנו – ניתן להם את הגמישות הזאת גם כן.
זבולון אורלב: זאת היתה הסיבה.
רן רזניק: יש הטלת עומס חריג, אמרנו אנחנו יכולים לעשות מאמץ בשביל הגנים הפרטיים, לא יודע אם נעמוד בזה.
זבולון אורלב: יש לי חדשות בשבילך, מספר המעונות החדשים שנבנים במעבר משנה לשנה, במבני ציבור, נדמה לי שהם, ניתן לספור אותם.
זבולון אורלב: קחי את ארבעת הארגונים.
זבולון אורלב: אני מעריך, את יודעת, מספר המעונות החדשים בכל שנה, כמה זה, 20?
תמר אלמוג: הסטנדרטים הם מעט, אבל להסבה יש הרבה.
תמר אלמוג: חברות פרטיות לוקחות מבנה.
זבולון אורלב: גב' אלמוג, תהיי מרוכזת אתי, בבקשה.
קריאה: מדברים על מבני ציבור.
זבולון אורלב: אני מדבר על מבני ציבור.
תמר אלמוג: מבני ציבור.
תמר אלמוג: כן-?
זבולון אורלב: כמה מעונות חדשים נפתחים במבני ציבור חדשים, מדי שנה?
תמר אלמוג: בסביבות עשרה.
זבולון אורלב: אתה מבין?
רן רזניק: השנה יצאו 80 מיליון שקל לבינוי מעונות יום.
זבולון אורלב: 80 מיליון שקל למעונות יום, אני מניח שמבנה מעון הוא סדר גודל של ארבעה-חמישה מיליון שקלים.
רן רזניק: לפחות.
זבולון אורלב: זה מה שאת חושבת.
זבולון אורלב: אני אומר לך, את יודעת מה?
זבולון אורלב: אני מוכן להתפשר, זה ארבעה מיליון שקלים.
זבולון אורלב: זה 20 מעונות.
זבולון אורלב: 25 מעונות.
זבולון אורלב: נראה לך?
תמר אלמוג: זה רק בינוי.
זבולון אורלב: חברים, אנחנו נחיל את ההסדר הזה גם עליהם.
מירב ישראלי: זה הסעיף הרלוונטי.
זבולון אורלב: קיבלתי פה פתק, אני עוד לא פותח את הדיון, אני רק רוצה לברר אם לפתוח את הדיון.
זבולון אורלב: מי את?
ניצן תנעמי: אני מכוח לעובדים, מטפלות ומשפחתונים.
זבולון אורלב: אני לא בטוח שאני פותח את הדיון.
זבולון אורלב: אני רק רוצה, אין לך רשות דיבור.
זבולון אורלב: אני רק רוצה להבין, כי קיימנו דיון, אנחנו באמצע הדיון, אני אפשרתי לכל אדם לדבר בכל סעיף, כמעט בלי הגבלה.
זבולון אורלב: אי-אפשר עכשיו לבוא, מצטער.
זבולון אורלב: אל תעני לי, אין לך רשות דיבור.
קריאה: אני חושבת שהכוונה היא לדבר הזה.
זבולון אורלב: היא מבקשת להעלות את נושא גודל, סעיף 7א'.
מירב ישראלי: יש לנו התייחסות, תנאים ואמצעים הדרושים להפעלתו התקינה, לרבות תנאים פיסיים ובכלל זה שטח מזערי ביחס למספר הפעוטות למעון.
מירב ישראלי: זה ההתייחסות לשטח שיש.
זבולון אורלב: האם משפחתוני תמ"ת מוכרים, יוחרגו מהתקנות שיאושרו?
מירב ישראלי: זה החמש שנים, דיברנו על זה.
זבולון אורלב: מה זה משפחתוני תמ"ת?
זבולון אורלב: כמה ילדים יש במשפחתוני תמ"ת?
זבולון אורלב: בכל משפחתון?
תמר אלמוג: בכל משפחתון, חמישה ילדים.
תמר אלמוג: יש לנו סדר גודל של 3,000 משפחתונים.
זבולון אורלב: אין משפחתונים עם שבעה ילדים?
זבולון אורלב: התשובה היא פשוטה, התשובה היא פשוטה, המשפחתונים, אם לא ישונה החוק, הואיל והחוק הוא משבעה ילדים ומעלה, שבעה ילדים ומעלה לא נכנסים למשפחתוני התמ"ת.
תמר אלמוג: בהסתייגות אחת.
תמר אלמוג: יש לנו מעט מאוד משפחתונים בודדים, שהם נקראים משפחתונים מורחבים ויש בהם עשרה ילדים.
זבולון אורלב: כמה כאלה יש?
תמר אלמוג: עשרה.
זבולון אורלב: חוץ מעשרה אחרים.
זבולון אורלב: לפי הפתק שלך, ביקשתי לקבל פתק, האם משפחתוני תמ"ת מוכרים, יוחרגו מהתקנות שיאושרו?
זבולון אורלב: כן, הם לא נכנסים בגדר החוק, המשפחתונים עד שבעה ילדים, שישה ילדים, כתוב.
רן רזניק: הם לא במסגרת החוק.
זבולון אורלב: הם לא במסגרת החוק ולא במסגרת התקנות.
זבולון אורלב: אלא אותם עשרה חריגים, שיש בהם יותר מאשר שבעה ילדים.
זבולון אורלב: אני ביקשתי ממך פתק ואני קורא את הפתק שלך – האם משפחתוני תמ"ת מוכרים יוחרגו מהתקנות שיאושרו?
זבולון אורלב: את רוצה לשלוח לי פתק אחר – אני מוכן להתייחס אליו.
זבולון אורלב: אני פשוט לא רוצה לפתוח דיון.
קריאה: אני רוצה לשאול שאלה מציאותית.
זבולון אורלב: סליחה, סליחה, רצית לקיים דיון?
זבולון אורלב: אני לא פותח דיון.
זבולון אורלב: חברים, אנחנו סיימנו.
זבולון אורלב: למעשה, יש לנו רק עוד פרק אחד שזה פרק המבדקות, שהוא נשאר פתוח.
זבולון אורלב: כלומר, יש לנו נוסח אחד שהציע אותו משרד המשפטים, יש נוסח אחד שהוא קיים כרגע בחוק, יש נוסח אחר שאני הצעתי לתקן אותו, יש לנו שלושה נוסחים, ויש הצעה למחוק.
זבולון אורלב: כלומר, יש ארבע הצעות.
זבולון אורלב: הצעה אחת – למחוק.
רן רזניק: את פרק ד'.
זבולון אורלב: את פרק ד', הצעה אחת, זה של משרד המשפטים, הצעה מס' 3.
רן רזניק: זה לא משרד המשפטים.
מירב ישראלי: של הממשלה.
זבולון אורלב: של הממשלה, סליחה, אני מתנצל.
זבולון אורלב: ההצעה הבאה היא להשאיר בנוסח המקורי של הצעת הממשלה, והצעה רביעית היא התיקונים שאני הצעתי, לעשות בנוסח הקיים.
זבולון אורלב: אלה ארבעת האפשרויות, תזכרי אותם, כי נצטרך להכריע בהם ביום שני, בהשתתפות השר.
זבולון אורלב: זאת שאלה, רן, זאת שאלה מאוד עקרונית, מאוד בעייתית, שאתה יודע, הכל בגלל מסמר קטן, מה יכול לקרות.
זבולון אורלב: וזו למעשה הבעיה היחידה שנשארה כאן, מבחינת הניסוח.
זבולון אורלב: את יכולה, מבחינתנו, כל יתר החוק הוא מנוסח כראוי ובאופן מושלם.
זבולון אורלב: אני מתכבד לפתוח את הישיבה ואני מקדם בברכה רבה את שר התעשייה, המסחר והתעסוקה, חבר הכנסת שלום שמחון.
זבולון אורלב: כזכור, לאורך כל מהלך החקיקה עלו כמה שאלות שננצל את השתתפותו של השר ונטפל בהן ונשמע את עמדתו של השר, אבל השאלה המרכזית שהעסיקה את הוועדה ואת המשתתפים הרבים, היום, אגב, ההשתתפות היא דלה, בדרך כלל השורות היו מלאות.
אורי מקלב: היו כל כך הרבה ישיבות, אנשים מותשים.
זבולון אורלב: השאלה העיקרית שתמיד עמדה כאן בבסיס העניין היתה הסוגיה התקציבית.
זבולון אורלב: אנחנו מחוקקים חוק ולמרות שהצעת החוק כמו שהיא, שנוסחה על ידי הוועדה, אין בה מבחינתה כרגע שום עלות אלא שהיא מסמיכה את השר לקבוע סטנדרטים באישור הוועדה ועלה החשש, שהוא יכול להיות חשש סביר, שהשר יציע כאלה סטנדרטים שיעלו עלויות על הגופים שרוצים את הרישיון ואז עלתה השאלה מי יממן את העלות הזאת, האם המדינה תממן את העלות הזאת, האם העלות הזאת תיפול על ההורים?
זבולון אורלב: או שהבעלויות יצטרכו לספוג את העלויות האלה, והסוגיה הזאת היא סוגיה מאוד מאוד מרכזית.
זבולון אורלב: למרות שחזרנו והסברנו וחזרנו והסברנו שהחוק, ככל שהוא יאושר בקריאה שנייה ושלישית, אין בו עלות, כי כל עוד לא הותקנו התקנות, החוק איננו פועל, בכל זאת עלה החשש, ואני דיווחתי לוועדה יותר מפעם אחת על שיחותינו, אבל ראיתי שהמביא דבר בשם אומרו בעניין הזה לא מביא גאולה לעולם ואני מודה לך שבשיחתנו נענית לבקשה להשתתף בישיבת הוועדה בכדי לומר את דברך בעניין.
זבולון אורלב: לא רק זה, אמרתי לוועדה שאתה גם מוכן לכתוב אליי מכתב שבעצם יופנה לוועדה ויופץ בוועדה על עמדתך בסוגיה של הקשר בין החוק הזה לבין העלות התקציבית.
שלום שמחון: זה לא נרשם בפרוטוקול?
זבולון אורלב: בוודאי שנרשם.
שלום שמחון: אז זה כבר נכתב, מה שנגיד, אבל אין בעיה.
זבולון אורלב: אין שום בעיה, אני מציע שגם יהיה מכתב, אני גם דיווחתי שאתה הסכמת לכך, אבל כדאי שהמכתב יהיה אחרי הדיון כדי שתשמע את הדעות השונות.
אורלי לוי אבקסיס: האם אדוני יודע מה הן העלויות הצפויות, לפני שאתה מכין התחייבות?
שלום שמחון: אם ייתנו לי להתחיל לדבר.
זבולון אורלב: בבקשה, אדוני השר.
שלום שמחון: אני קודם כל רוצה להודות ליושב ראש הוועדה על הטיפול הממושך והיסודי בחוק מעונות היום.
שלום שמחון: אני רוצה להודות גם לחברי הוועדה, השותפים לפעילות הוועדה.
שלום שמחון: אני קצת מכיר את הכנסת מזה זמן ואם היו שואלים אותי לפני כמה שנים אם הוועדה למעמד הילד תגרור כל כך הרבה חברים להשתתף, אז הייתי חושב שזו לא הכנסת.
שלום שמחון: עצם העובדה שזה קורה, זה אומר שחוק מעונות היום זה דבר שיושב ראש הוועדה הצליח להלהיב והאנשים שלי אומרים שאתה רואה בזה מפעל חיים.
זבולון אורלב: לא להגזים.
שלום שמחון: לטובת ילדי ישראל.
שלום שמחון: אני רוצה לנצל את ההזדמנות שאני נמצא פה כדי להגיד כמה דברים ואת חלקם אמרתי כאשר סגנית יושב ראש הכנסת, חברת הכנסת אורלי לוי, כיהנה בתורנות כיושבת ראש הכנסת, ואפשר למצוא את הדברים שלי גם בפרוטוקול המליאה, כך שאני לא אפתיע אם אומר את הדברים.
שלום שמחון: אני מבין את החששות מקיומו של החוק, אבל אני בא לומר באופן די ברור שעמדת הממשלה היא שהחוק יגיע לסיום ויעבור היום בהצבעה, כי הכנה לקריאה שנייה ושלישית.
אורלי לוי אבקסיס: לא, חבר הכנסת אלקין אמר לנו בנשיאות שלא יהיו היום הצבעות על זה.
שלום שמחון: אי אפשר לקטוע אותי, אני אומר מה עמדת הממשלה.
שלום שמחון: לוועדה הזאת יש יושב ראש והוא קובע את סדר היום.
שלום שמחון: אני לא מציע שתקטעו אותי, כי זה יהיה מיותר, חברת הכנסת אורלי לוי.
שלמה מולה: יש הרבה הסתייגויות לחוק, רק שתדע.
זבולון אורלב: חברים, תאפשרו לשר לומר את שלו.
שלמה מולה: דרך אגב, אחת ההסתייגויות, למה שר התעשייה, המסחר ותעסוקה ולא שר החינוך?
זבולון אורלב: חבר הכנסת מולה, תאפשרו לשר, אנחנו נאפשר לאחר מכן לחברי הכנסת לשאול את השר.
שלום שמחון: אני לא מתערב, לא בעבודת הנהלת הקואליציה, לא בעבודת הוועדה, יש אנשים שעושים את העבודה, אני אומר מה היא עמדת הממשלה כדי להישמע בהיר, הכי בהיר שאפשר.
שלום שמחון: אנחנו מעוניינים שהוועדה תצביע על החוק לקריאה שנייה ושלישית ותסיים את העבודה בנושא החקיקה הזאת.
שלום שמחון: אני אומר את העמדה.
שלום שמחון: הנקודה השנייה נוגעת כבר לתפיסות עולם ולתפיסת העולם שלי, והסברתי אותה לכל הארגונים שעוסקים בנושא מעונות היום וגם בפגישות שהיו לי עם יושב ראש הוועדה, אני הייתי שמח מאוד אם היה מתקיים רצף חינוכי מגיל 0 עד גיל 18 במדינת ישראל והיה חוק חינוך חינם לגיל הרך.
שלום שמחון: אני מניח שעל המכנה המשותף הזה---
אורלי לוי אבקסיס: קואליציה ואופוזיציה תומכים.
זבולון אורלב: יש לי בקשה שאני חוזר ומבקש, אם אפשר גם מחברי הכנסת, קצת איפוק.
זבולון אורלב: תאפשרו לשר לומר את דבריו ברצף.
שלום שמחון: אז קודם כל זו תפיסת העולם.
שלום שמחון: בתנאים הקיימים אין ספק שהנושא של מעונות היום עלה לסדר היום הציבורי של מדינת ישראל כיוון שממשלת ישראל חשבה שזה אחד הכלים המרכזיים כדי לאפשר לנשים לצאת לעבודה.
שלום שמחון: כתוצאה מהדבר הזה אין ספק, גם אמרתי את זה בהזדמנויות אחרות, תחום מעונות היום במשרד התעשייה, המסחר ותעסוקה הוא תחום שתפס תאוצה גדולה מאוד והוא העלה שאלות מרכזיות לסדר היום שנוגעות קודם כל לחינוך של הילד שמגיע למעון היום, אבל גם לכל התנאים שמסביב שצריכים להתקיים כדי שיינתנו התנאים המתאימים ושהכסף שיוצא למטרה ראויה ישתדל לעשות את המרב בנתונים הקיימים.
שלום שמחון: אני מבין שהסיכוי בתקופה הקרובה שמדינת ישראל תממן חינוך חינם לגיל הרך מגיל 0 עד גיל 18 הוא כרגע שולי, הוא כמעט ולא קיים, אבל אין ספק שעבודת הוועדה הזאת מניחה את היסודות למשהו שמדינת ישראל תצטרך לעשות בשנים הבאות.
שלום שמחון: אני לא יודע לאמוד את זה במספר שנים, אבל אין ספק שהחוק הזה הוא הבסיס להליכה לכיוון שבו זה מה שממשלת ישראל תצטרך לקבל בעתיד.
שלום שמחון: בתהליך הזה אנחנו הקמנו צוות משותף עם משרד החינוך, שבראשו יעמוד המנהל הכללי של משרד החינוך, בישיבה משותפת עם שר החינוך והמנהל הכללי של משרדו, להכין תכנית אסטרטגית למדינת ישראל בנושא הגיל הרך בדגש על הגילאים 0 עד 3.
שלום שמחון: את זה אני אומר, שתדעו.
שלום שמחון: אנחנו במקביל לא עובדים רק על העניין של החוק הזה, אלא אנחנו מקיימים דיאלוג משותף עם משרד החינוך מתוך מחשבה שמדינת ישראל באיזה שהוא שלב תגיע אליו.
שלום שמחון: אחד הרעיונות שעלו בשיחות שלי עם אנשיי, שבהחלט יכול להיות שהנושא שהעסיק מאוד את הכנסת בשבועות האחרונים, דוח ששינסקי, ושבו ראש הממשלה הכריז על הקמת קרן חינוך, יכול להיות שזאת אחת המטרות הראויות כדי ליישם את המטרה של השנים הבאות.
שלום שמחון: זה רעיון שאני חושב שהוא גם רעיון נכון.
שלום שמחון: אני חושב שהוא צריך לבוא בשני מישורים, מישור אחד זה המישור הזה, זו מטרה ראויה, במקום להתווכח מי מקבל ולמה, אפשר לייעד את זה לכיוון מאוד מסוים, עם בעיות נוספות שקיימות במערכת החינוך, כמו החינוך הטכנולוגי, אבל כל דבר בעיתו.
שלום שמחון: אני מבין שהמעבר של החוק הזה יוצר חששות לא מעטים, בעיקר אצל הארגונים המרכזיים שעוסקים בנושא מעונות היום.
שלום שמחון: אני חושב שהעבודה שנעשתה על ידי הארגונים, על ידי כל הארגונים ואני לא אזכיר את כולם, כדי שאף אחד לא ייפגע.
שלום שמחון: אני חושב שנעשתה עבודה בעשרות השנים האחרונות יוצאת מן הכלל ואני חושב שגם יסדתם את המסד האמיתי של יציאת נשים לעבודה ועובדה שמדינת ישראל מצטרפת לתהליך שאתם עושים אותו כבר למעלה מ-60-70 שנה, הוא דבר מאוד משמעותי.
שלום שמחון: אין לאף אחד מאיתנו כוונה לשפוך את התינוק עם המים, זאת לא הכוונה, אנחנו מכירים בחשיבות של פעולת הארגונים ושל כל מי שעוסק בטיפול בילדים שמגיעים למעונות היום, וגם למשפחתונים.
שלום שמחון: אני אומר את זה באופן מאוד ברור, אין לנו שום כוונה שהחוק הזה יהיה חוק שיגרום לכך שהפעולה שלכם תיפסק.
שלום שמחון: גם אם יתקבל בעתיד חוק חינוך חינם לגיל הרך, אנחנו חושבים שאתם גורם מרכזי בהפעלה של המערכת הזאת, כפי שקיימות רשתות חינוך במערכת החינוך והדבר הזה מתקיים היטב.
שלום שמחון: מאחר ובשיחות עם יושב ראש הוועדה עלו לא מעט נושאים שמאוד מטרידים את המערכת, אני רוצה להצהיר פה באופן מאוד מאוד ברור, אין לנו שום כוונה להטיל על ההורים את העלויות של יישום החוק הזה.
שלום שמחון: יש לנו בהחלט כוונה שכחלק מתקציב מעונות היום באופן ברור הנושא של הכשרה, של הצטיידות, של שיפוצים, של בניית מעונות חדשים, יהיו סעיפים נפרדים בתוך התקציב של מעונות היום בתמ"ת שייועד לעניין הזה, מעבר למה שניתן כסבסוד לנשים שיוצאות לעבודה.
שלום שמחון: כל המרכיבים שבהם תהיה תוספת תקציבית שנדרשת מעצם הפעלת החוק, זה ברור שאנחנו נצטרך להיכנס לתכנית חומש שתטפל בכל המרכיבים שהזכרתי כולל במרכיבים אחרים שלא הזכרתי.
שלום שמחון: זאת פעולה, אגב, שמתבצעת כבר עכשיו במקביל על ידי האגף למעונות יום במשרד התמ"ת, כבר בשלב הזה אנחנו מתכוונים לבצע סריקה של המציאות הנוכחית בכל מעונות היום שפועלים, כדי להכין תכנית שתימשך מספר שנים ושבה אנחנו ניתן.
שלום שמחון: ..
שלום שמחון: אני לא משחרר את מעונות היום מהאחריות שהיתה להם עד היום, הרי זה ברור לגמרי שנמשיך לגייס תרומות בעולם וכן הלאה לטובת פעולה שהיא חשובה, אתם תמשיכו, אבל אין כוונה למדינת ישראל להתנער מעצם העובדה שהיא מקיימת את החלק הראשון במטרה של טיפול ברצף חינוכי בקיומו של חוק מעונות היום שמסדיר את כל נושא הרישיונות ומה נדרש מבעל רישיון.
שלום שמחון: אין לנו כוונה לערב את הדברים אחד בשני ויש בהחלט כוונה בתקציב שיוגדר מראש, יהיה צבוע, שייקח בחשבון את המהלך הכולל שאנחנו הולכים לעשות בנושא מעונות היום.
שלום שמחון: אני בפירוש אמרתי לכם, נפגשנו כבר יותר מפעמיים, נדמה לי, הסתכלתי לכם בעיניים ואמרתי שאני לא מתכוון לעבוד עליכם, זה בהחלט יהיה חלק צבוע שהוא לא על חשבון ההורים.
שלום שמחון: מה ששל ההורים הוא של ההורים.
שלום שמחון: אני נפגשתי עם אנשי האוצר וברור להם לחלוטין שהנושא הזה הולך לעלות כסף והוא הולך לעלות תקציב תוספתי נוסף על מה שקיים היום במערכת כדי לבצע את המהלך של החוק החשוב הזה.
שלום שמחון: אני אומר את זה עוד פעם.
שלום שמחון: אני יכול לכתוב את זה, אני מוכן שהאנשים שלי ינסחו לי את זה באופן מאוד בהיר, כדי שזה יהיה מונח על שולחנו של כל חבר כנסת, כדי שאתם תבינו שהכוונה לייעד אחוז מסוים מהתקציב לכל הנושאים שדורשים שינוי ושאנחנו ניכנס אליהם בשלבים הבאים כדי ליישם את החוק הזה.
שלום שמחון: לא נתבקשתי להגיד את הדברים שאני אומר פה כדי להרגיע, אלא נתבקשתי על ידי יושב ראש הוועדה, ברשותך, להגיד את הדברים כחלק ממדיניות משרד התעשייה, המסחר והתעסוקה בשנים הבאות, שבהן יהיה חלק תקציבי ברור לנושאים שדיברתי עליהם.
שלום שמחון: ולא שאני עושה טובה למישהו כדי שהוא יצביע בעד החוק, זה חלק ממדיניות המשרד---
אורלי לוי אבקסיס: אז למה שזה לא יופיע בגוף החוק?
שלום שמחון: כיוון שלחוק הזה נדרשות ממילא תקנות, זה ממילא יופיע שם.
אורלי לוי אבקסיס: אבל בצירוף לזה שאנחנו מפנים לתקנות, נפנה גם סעיף שיגיד שיהיה לזה תקצוב.
אורלי לוי אבקסיס: יכול להיות שאנחנו נתחלף, יכול להיות שאדוני השר יתחלף ויתקדם הלאה, ויכול להיות שמי שיישאר---
שלום שמחון: אני מודה לך.
אורלי לוי אבקסיס: קודם כל אני בטוחה, אתה עושה את זה בצורה שיטתית ויפה, לגמרי.
אורלי לוי אבקסיס: ויכול להיות שמי שיהיה הבא בתור פשוט לא יהיה מחויב להסכמות שהגענו אליהן, ולכן אני חושבת שזה יפתור להרבה מאיתנו את החששות אם בגוף החוק תהיה הפניה לסעיף תקציבי או לכך שהתקנות ילוו בסעיף תקציבי שיבטיח אותן.
שלמה מולה: או שלחילופין לתמוך בהסתייגויות.
שלום שמחון: מאחר ואתם מאתגרים אותי אז אני רוצה להזכיר לחברי הכנסת הנכבדים שאני לא נולדתי שר, גם אני הייתי חבר כנסת ואני מכיר את הכללים משני צדי השולחן.
שלום שמחון: מסתבר שלא רק אני בחדר הזה, גם חברי הטוב, השר לשעבר הרצוג, וגם יושב ראש הוועדה, מאחר ואני מכיר את שני הדברים ואני לא חושב שיהיה ניתן ליישם את החוק הזה בלי תקנות וממילא התקנות הנדרשות, וזה הסיכום שלי עם משרד האוצר, כדי ליישם את התקנות שיובאו לוועדה ממילא, יש לכם חסם נוסף אחרי החוק, שהוא הנושא של התקנות, ממילא יהיה אפשר לטפל בנושאים התקציבים.
שלום שמחון: בלי שום קשר, אני אמרתי שחלק מהפעולות שלנו כבר עכשיו הן להתחיל במהלך שדיברתי עליו, בלי שום קשר ליישום של החוק.
שלום שמחון: לסיכום העניין, אדוני יושב ראש הוועדה, אני רואה בחוק הזה חוק ראוי.
שלום שמחון: לצערי לא הגענו להבנה עם משרד החינוך, בין היתר לגבי הנושא של הפיקוח הפדגוגי, כיוון שזה אחד הדברים שדורש משאבים גדולים ורחבים.
שלום שמחון: אני מבין את החששות, לא באתי להרגיע, באתי לומר מה היא המדיניות ואני מקווה שגם בנושא של הפיקוח הפדגוגי בסופו של דבר אנחנו נגיע להבנה שתאפשר הקצאת תקנים למשרד החינוך כדי שיוכל לתת מקצועית את הפיקוח הפדגוגי במעונות היום.
שלום שמחון: זאת גם נקודה שנכון לרגע הזה, במסגרת הראייה הכוללת, עדיין לא סגורה, אבל שתדעו, זאת המטרה.
שלום שמחון: המטרה בסוף היא לעשות בתנאים הנוכחיים את מה שניתן.
שלום שמחון: לשמחתי אני רוצה שתדעו שההיענות של הציבור בנושא מעונות היום היא מאוד גדולה ומאוד רחבה, ועם כל הקשיים אנחנו לאט לאט מתגברים ומצמצמים את הפערים שנוצרו, אבל זה בהחלט מראה שזה נושא שנמצא על סדר היום של האזרחים במדינת ישראל ובעיקר של הנשים שרוצות לצאת לעבודה ואנחנו נעשה מאמץ גדול להמשיך ולהרחיב את התחום הזה גם בעתיד.
זבולון אורלב: אם אפשר להשלים את הדברים של השר.
זבולון אורלב: בישיבה הקודמת נמסר על ידי נציג משרדך שהסטנדרטים, כך הבנתי, הראשונים שיובאו לאישור הכנסת הם הסטנדרטים הקיימים היום הנוהגים במעונות, וזאת הכוונה---
יובל אביעד: בהתחשב.
אורלי לוי אבקסיס: בהתחשב?
זבולון אורלב: אני אומר את מה שאני מבין, אני לא אומר את מה שאתה אומר.
זבולון אורלב: אתה אמרת 'בהתחשב', אני לא בעד לומר בהתחשב, צריך לומר כן או לא.
זבולון אורלב: אי אפשר להשאיר דברים...
זבולון אורלב: הואיל והשר אמר מה שאמר, ש---
אורלי לוי אבקסיס: זאת אומרת על תנאי.
משה גפני: מה זה בהתחשב?
זבולון אורלב: אמרתי, אני לא מקבל את ה'בהתחשב'.
משה גפני: אבל מה זה?
זבולון אורלב: בגלל שאני לא יודע, קשה לי לקבל את המלה 'בהתחשב'.
זבולון אורלב: הואיל והשר אמר שכל דרישה בסטנדרטים תלווה בגיבוי תקציבי, אזי צריכים לדעת רק מאיפה מתחילים והבנתי שמתחילים בסטנדרטים הקיימים, ולא רק זאת---
אורלי לוי אבקסיס: כל התקנות יגיעו טיפין טיפין?
זבולון אורלב: לא, אני הבנתי שהתקנות הראשונות שיאושרו הן התקנות לפי הסטנדרטים הקיימים ומכאן ואילך נכנסים דברי השר, שככל שיש דרישה לסטנדרטים גבוהים יותר, הדבר צריך להיות מלווה גם בסוגיה תקציבית ואין כוונה להטיל עול שמתגלגל על ההורים.
זבולון אורלב: ככה אני הבנתי את הדברים, יעמידו את הדברים על תיקונם.
זבולון אורלב: יתר על כן, אותם מעונות שיש להם סמל מוסד, לכן גם יוכלו לקבל את הרישיון הראשון כבר לחמש שנים.
זבולון אורלב: כך הבנתי את הדברים ואם אפשר בסוגיה הזאת פשוט להבהיר אם אני הבנתי את הדברים בצורה נכונה, מלאה ושלמה, או שיש כאן 'בהתחשב' ובכל מיני דברים אחרים.
רן רידניק: לכל מי שיש לו הכרה לקבל רישיון זמני לחמש שנים על בסיס עמידה בקריטריונים שעמדו לנגד העיניים בעת מתן ההכרה.
זבולון אורלב: בעת מתן ההכרה?
זבולון אורלב: כלומר הסטנדרטים הקיימים?
אורלי לוי אבקסיס: משרד האוצר מודע לזה שהוא יצטרך במהלך השנים הקרובות להזרים מאות מיליונים?
רן רידניק: כן, אפשר לומר לו את הסכומים.
אורלי לוי אבקסיס: יש איזה מסמך שאנחנו יכולים לסמוך עליו?
רן רידניק: אני יודע שיש החלטת ממשלה שאומרת ששר האוצר לא יוציא תקנות על פי החוק הזה, אלא בהסכמת האוצר.
זבולון אורלב: חברים, יש לשר יתרון אחד על האוצר, שהאוצר לא יכול להגיש את התקנות לכנסת.
זבולון אורלב: מי שיכול להגיש את התקנות לכנסת זה אך ורק שר התעשייה, המסחר והתעסוקה, ואם שר התעשייה, מסחר ותעסוקה אומר 'אני לא אגיש תקנות לכנסת, אם אין לכך גיבוי תקציבי', המשמעות שמשרד התעשייה, המסחר והתעסוקה---
שלמה מולה: זו הסיבה שביקשתם שגם הרב גפני יבוא?
אורלי לוי אבקסיס: השאלה היא מה המניעה מלשים בגוף החוק הפניה שהתקנות יהיו עם מימון?
אורלי לוי אבקסיס: הרי אנחנו---
זבולון אורלב: אם אפשר---
אורלי לוי אבקסיס: בוא נכניס את הסעיף הזה ופתרנו פה, אני חושבת, עוד התנגדויות.
זבולון אורלב: אם אפשר, הואיל ויש כאן שאלה משפטית, נמצא איתנו גם היועץ המשפטי של המשרד, מר מיכאל אטלן.